PAGE  
16

ŠAKIŲ RAJONO SAVIVALDYBĖ

TARYBOS POSĖDŽIO 

PROTOKOLAS
2016-07-29 Nr. Tp-7
Šakiai


Posėdis įvyko 2016-07-29 1000-1200 val.


Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 21 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas).

Juozas Bertašius. Prieš pradedant svarstyti klausimus, siūlau tarybos nariams, kurie atitinkamu klausimu negali dalyvauti jo svarstyme ir balsavime, pareikšti nusišalinimą. 


Aušrelė Pukinskienė. Sprendimų projektų „Dėl Šakių Garbės piliečio vardo suteikimo nuostatų pakeitimo“ ir „Dėl rajono savivaldybės Antikorupcijos komisijos 2015-2016 metų veiklos ataskaitos patvirtinimo“ svarstyme ir balsavime nedalyvausiu, nes pranešėjas šiais klausimai yra R.Pukinskas.  

Vaidas Balčiūnas. Sprendimo projekto „Dėl premijų skyrimo abiturientams“ svarstyme ir balsavime nedalyvausiu, nes premija skiriama mano sūnui.  

Mantas Puskunigis. Sprendimo projekto „Dėl rajono savivaldybės tarybos 2015 m. gegužės 28 d. sprendimo Nr. T-47 „Dėl rajono savivaldybės Kontrolės komiteto sudarymo“ dalinio pakeitimo“ svarstyme ir balsavime nedalyvausiu, nes esu įtrauktas į šį projektą. 


BALSAVO: „už“ – 19, „susilaikė“ - 2. 


NUTARTA. Leisti tarybos nariams nedalyvauti svarstant atitinkamus sprendimų projektus.    


Juozas Bertašius. Darbotvarkėje buvo 41 klausimas. Komitetų posėdžių metu buvo pasiūlyta klausimą „Dėl viešosios įstaigos Kidulių ambulatorijos struktūros ir pareigybių sąrašo patvirtinimo“ atidėti ir sudaryti komisiją, kuri išnagrinėtų medicinos punkto Voveriuose poreikį ir galimybę jo veiklai atnaujinti. Atidėti klausimą „Dėl Šakių Garbės piliečio vardo suteikimo nuostatų pakeitimo“ ir sudaryti komisiją, kuri parengtų Šakių Garbės piliečio vardo nuostatų naują redakciją ir suformuotų atrankos komisiją. Darbo grupė sudaryta iš asmenų Romas Pukinskas, Augenija Julė Kasparevičienė, Elvydas Pauliukėnas, Edgaras Pilypaitis, Rima Rauktienė. Taip pat atidėti klausimą „Dėl vienkartinės pašalpos skyrimo Irenai Kaušiuvienei“ pavedant administracijos direktoriui išsiaiškinti visus su šiuo klausimu susijusius juridinius klausimus. Klausimą „Dėl priemokos nustatymo rajono savivaldybės administracijos direktoriaus pavaduotojai Ingai Cibulskienei nustatymo“ išbraukti iš darbotvarkės. 

NUTARTA. Patvirtinti posėdžio darbotvarkę su pakeitimais. 

BALSAVO: „už“ – 21 (vienbalsiai).
 
DARBOTVARKĖ:


1. Dėl rajono savivaldybės biudžetinių kultūros įstaigų vadovų tarnybinių atlyginimų koeficientų nustatymo. 

2. Dėl rajono savivaldybės Antikorupcijos komisijos 2015-2016 metų veiklos ataskaitos patvirtinimo. 

3. Dėl rajono savivaldybės tarybos 2015 m. gegužės 28 d. sprendimo Nr. T-47 „Dėl rajono savivaldybės Kontrolės komiteto sudarymo“ dalinio pakeitimo. 


4. Dėl rajono savivaldybės tarybos 2015 m. spalio 16 d. sprendimo Nr. T-173 „Dėl rajono savivaldybės tarybos veiklos reglamento patvirtinimo“ dalinio pakeitimo ir papildymo. 

5. Dėl geografinių charakteristikų pakeitimo gatvėms. 

6. Dėl rajono savivaldybės tarybos 2011 m. rugsėjo 23 d. sprendimo Nr. T-167 „Dėl Šakių socialinių paslaugų centro techninės pagalbos priemonių nuomos be eilės įkainių nustatymo“ papildymo. 

7. Dėl rajono savivaldybės tarybos 2015 m. kovo 26 d. sprendimo Nr. T-89 „Dėl vietinės rinkliavos už leidimo prekiauti ar teikti paslaugas viešosiose vietose išdavimą nuostatų ir rinkliavos dydžio patvirtinimo“ dalinio pakeitimo. 

8. Dėl keleivių vežimo reguliariais reisais vietinio (priemiestinio) susisiekimo maršrutais tarifų nustatymo.  

9. Dėl turto perdavimo. 


10. Dėl premijų skyrimo abiturientams. 

11. Dėl Gelgaudiškio „Šaltinio“ specialiojo ugdymo centro nuostatų patvirtinimo. 

12. Dėl Šakių rajono Kriūkų mokyklos-daugiafunkcio centro nuostatų patvirtinimo. 

13. Dėl Šakių lopšelio-darželio „Berželis“ nuostatų patvirtinimo. 

14. Dėl pritarimo elektroninio dienyno naudojimui Šakių lopšelyje-darželyje „Berželis“.

15. Dėl socialinės paramos mokiniams tvarkų aprašų patvirtinimo. 

16. Dėl rajono savivaldybės tarybos 2016 m. vasario 18 d. sprendimo Nr. T-51 „Dėl rajono savivaldybės 2016 m. biudžeto patvirtinimo“ dalinio pakeitimo ir papildymo. 

17. Dėl rajono savivaldybės 2015 metų metinių ataskaitų rinkinių patvirtinimo. 

18. Dėl negyvenamųjų patalpų, esančių Šakiuose, Bažnyčios g. 37, nuomos viešojo konkurso būdu. 

19. Dėl negyvenamųjų patalpų, esančių Griškabūdžio seniūnijoje, Patašinės kaime, Alyvų g. 9, nuomos viešojo konkurso būdu.

20. Dėl negyvenamųjų patalpų, esančių Kudirkos Naumiesčio seniūnijoje, Būblelių kaime, Nopaičio g. 7, nuomos viešojo konkurso būdu.

21. Dėl negyvenamųjų patalpų, esančių Kudirkos Naumiesčio seniūnijoje, Totorviečių kaime, Alyvų g. 10-3, nuomos viešojo konkurso būdu.

22. Dėl negyvenamųjų patalpų, esančių Šakių seniūnijoje, Prūselių kaime, Miško g. 4, nuomos viešojo konkurso būdu.

23. Dėl savivaldybės būsto, esančio Šakių seniūnijoje, Naudžių kaime, Naudžių g. 12-2, nuomos Žydrūno Petravičiaus šeimai. 

24. Dėl savivaldybės būsto, esančio Kudirkos Naumiestyje, Vytauto g. 47-8, nuomos Auksės Lebednikienės šeimai. 

25. Dėl savivaldybės būsto, esančio Šakiuose, Bažnyčios g. 21-30, nuomos Daivos Steputienės šeimai. 

26. Dėl savivaldybės būsto, esančio Šakiuose, Šaulių g. 2-20, nuomos Tomui Girdžijauskui. 

27. Dėl savivaldybės būsto, esančio Šakiuose, Kęstučio g. 21-6, nuomos Nijolės Matukynienės šeimai. 

28. Dėl panaudos sutarties su asociacija Veršių bendruomenės centru nutraukimo. 


29. Dėl negyvenamųjų patalpų ir kito ilgalaikio ir trumpalaikio materialiojo turto, esančio Sintautų seniūnijoje, Veršių kaime, Mokyklos g. 2, perdavimo asociacijai Veršių bendruomenės centrui pagal panaudos sutartį. 


30. Dėl turto perdavimo rajono savivaldybės biudžetinėms įstaigoms. 


31. Dėl rajono savivaldybės tarybos 2012 m. vasario 29 d. sprendimo Nr. T-60 „Dėl negyvenamųjų patalpų, esančių Šakių rajone, perdavimo laikinai neatlygintinai valdyti ir naudotis rajono biudžetinėms įstaigoms“ priedo dalinio pakeitimo.


32. Dėl rajono savivaldybės tarybos 2014 m. sausio 30 d. sprendimo Nr. T-25 „Dėl gyventojų telkimo visuomenei naudingai veiklai atlikti tvarkos aprašo tvirtinimo“ dalinio pakeitimo.

33. Dėl Kukarskės globos namų socialinės globos kainos patvirtinimo.

34. Dėl pritarimo dalyvauti projekte „Bendruomeninių šeimos namų steigimas Šakių rajone“.


35. Dėl atstovų delegavimo į Labdaros ir paramos fondo Šešupės Euroregiono Šakių biuro valdybą. 


36. Dėl pritarimo projektui „Panemunių parkų ekologinio (pažintinio) turizmo ir viešojo aktyvaus poilsio infrastruktūros tvari plėtra“. 


37. Dėl pritarimo įgyvendinti Lietuvos kaimo plėtros 2014-2020 metų programos projektus Barzdų, Griškabūdžio, Kriūkų, Lekėčių, Plokščių, Sudargo, Slavikų, Žvirgždaičių kaimo vietovėse. 


1. SVARSTYTA. Rajono savivaldybės biudžetinių kultūros įstaigų vadovų tarnybinių atlyginimų koeficientų nustatymo klausimas. 


Pranešėja Augenija Julė Kasparevičienė, Kultūros ir turizmo skyriaus vedėja.  


NUSPRĘSTA. Pritarti sprendimo projektui (sprendimas Nr. T-237).


BALSAVO: „už“ – 20, „nedalyvavo balsavime“ - 1.

Iš posėdžių salės išėjo tarybos narė Aušrelė Pukinskienė. Toliau posėdyje dalyvauja 20 tarybos narių. 

2. SVARSTYTA. Rajono savivaldybės Antikorupcijos komisijos 2015-2016 metų veiklos ataskaitos patvirtinimo klausimas.


Pranešėjas Romas Pukinskas, rajono savivaldybės tarybos Jungtinės opozicinės frakcijos narys. 

NUSPRĘSTA. Pritarti sprendimo projektui (sprendimas Nr. T-238).

BALSAVO: „už“ – 20 (vienbalsiai). 

Iš posėdžių salės išėjo tarybos narys Mantas Puskunigis. Toliau posėdyje dalyvauja 19 tarybos narių. 

3. SVARSTYTA. Rajono savivaldybės tarybos 2015 m. gegužės 28 d. sprendimo Nr. T-47 „Dėl rajono savivaldybės Kontrolės komiteto sudarymo“ dalinio pakeitimo klausimas. 


Pranešėjas Juozas Bertašius, rajono savivaldybės meras.

NUSPRĘSTA. Pritarti sprendimo projektui (sprendimas Nr. T-239).


BALSAVO: „už“ – 19 (vienbalsiai).

Į posėdžių salę sugrįžo tarybos narys Mantas Puskunigis. Toliau posėdyje dalyvauja 20 tarybos narių. 

4. SVARSTYTA. Rajono savivaldybės tarybos 2015 m. spalio 16 d. sprendimo Nr. T-173 „Dėl rajono savivaldybės tarybos veiklos reglamento patvirtinimo“ dalinio pakeitimo ir papildymo klausimas. 


Pranešėjas Juozas Bertašius, rajono savivaldybės meras.

NUSPRĘSTA. Pritarti sprendimo projektui (sprendimas Nr. T-240).


BALSAVO: „už“ – 20 (vienbalsiai).


5. SVARSTYTA. Geografinių charakteristikų pakeitimo gatvėms klausimas. 


Pranešėja Irena Rudzkienė, Ūkio skyriaus vyriausioji specialistė, atliekanti skyriaus vedėjo funkcijas. 


NUSPRĘSTA. Pritarti sprendimo projektui (sprendimas Nr. T-241).


BALSAVO: „už“ – 20 (vienbalsiai).

6. SVARSTYTA. Rajono savivaldybės tarybos 2011 m. rugsėjo 23 d. sprendimo Nr. T-167 „Dėl Šakių socialinių paslaugų centro techninės pagalbos priemonių nuomos be eilės įkainių nustatymo“ papildymo klausimas. 


Pranešėja Irena Rudzkienė, Ūkio skyriaus vyriausioji specialistė, atliekanti skyriaus vedėjo funkcijas. 

NUSPRĘSTA. Pritarti sprendimo projektui (sprendimas Nr. T-242).


BALSAVO: „už“ – 20 (vienbalsiai).

7. SVARSTYTA. Rajono savivaldybės tarybos 2015 m. kovo 26 d. sprendimo Nr. T-89 „Dėl vietinės rinkliavos už leidimo prekiauti ar teikti paslaugas viešosiose vietose išdavimą nuostatų ir rinkliavos dydžio patvirtinimo“ dalinio pakeitimo klausimas. 


Pranešėja Irena Rudzkienė, Ūkio skyriaus vyriausioji specialistė, atliekanti skyriaus vedėjo funkcijas.  

NUSPRĘSTA. Pritarti sprendimo projektui (sprendimas Nr. T-243).


BALSAVO: „už“ – 20 (vienbalsiai).

Į posėdžių salę grįžo tarybos narė Aušrelė Pukinskienė. Toliau posėdyje dalyvauja 21 tarybos narys. 

8. SVARSTYTA. Keleivių vežimo reguliariais reisais vietinio (priemiestinio) susisiekimo maršrutais tarifų nustatymo klausimas. 


Pranešėja Lilija Sniečkuvienė, UAB „Šakių autobusas parkas“ vyr. buhalterė.

Vaidas Balčiūnas. Įmonė yra finansuojama iš rajono savivaldybės biudžeto ir yra dengiami nuostolingi maršrutai. Yra situacijų, kai žmonės vairuotojų prašo sustoti sustojimo stotelėse. Manau, kad mūsų autobusų parkas tai galėtų ir daryti. Kelyje Kaunas-Šakiai prie Liepalotų yra dvi stotelės, tačiau vairuotojai sako, kad galima sustoti tik vienoje iš jų. Suprantu, kad kitų autobusų jūs įtakoti negalite, bet mūsų rajono įmonės autobusai, kuri vos ne trečdaliu finansuojama iš rajono biudžeto, tikrai galėtų sudaryti galimybę sustoti tose stotelėse, kuriose žmonės pageidauja. 


Lilija Sniečkuvienė. Stengsimės, kad jūsų pastebėjimai būtų įvertinti ir šią situaciją išanalizuosime. 


Eglė Dragūnaitytė. Prieš keliant tarifus reikia žinoti, kad už tai sumokės visi rajono gyventojai. Ne vienas esame atsisakę įmonės paslaugų bandydami užsisakyti komercinį reisą ir visada pasirenkame gretimų kaimynų paslaugą. Norėčiau, kad prieš keliant tarifus, kaip ir Kukarskės globos namuose buvo atliktas auditas, taip ir šioje įmonėje būtų atliktas įmonės auditas, kad būtų nustatyta, kiek reikia pakelti tarifą, kad įmonė išgyventų. 

Lilija Sniečkuvienė. Nesutinku, kad paskaičiavimai yra iš lubų. Prašome ateikite, tikrinkite, perskaičiuokite. Prieš skaičiuojant tarifą mes Ūkio skyriui pateikiame visus prašomus ir reikalingus dokumentus. Kalbant apie komercinius pasiūlymus, tai tarifas irgi yra peržiūrimas ir nuo gegužės mėnesio jis yra sumažintas, nes kito degalų kainos. Kai domėjomės kodėl kiti veža pigiau, paaiškėjo, kad pigiau veža privatininkai. 


Eglė Dragūnaitytė. Prieš gegužės 1-ąją teiravausi jūsų įmonės komercinio pasiūlymo, kurio atstumas buvo 800 km. Skirtumas tarp jūsų ir kitos įmonės buvo 300 Eur. 


Romas Pukinskas. Prašau rajono gyventojų nepadėti mūsų rajono įmonės į šalį, nes Jurbarko rajonas mums pasiūlymą pateikė 70 Eur brangiau, tai mes pasirinkome Šakių autobusą. Jeigu jums kažkas nepasisekė, tai nereikia įmonei užkabinti etiketę. Šakiečiai yra rentabilūs, tad jiems reikia tik padėti.  


Juozas Bertašius. Jeigu sprendimo projektas nesurinks reikiamų balsų skaičiaus, tada balsuosime už Eglės pasiūlymą. Galima įmonėje atlikti ir auditą, kad būtų nustatyta ar atlikta viskas gerai ir teisingai. Tačiau įkainį reikėtų patvirtinti, nes tuoj pat ir rugsėjo 1-oji, kai įmonei reikės vežti mokinius. Komitetų posėdžių metu buvo patikinta, kad vaikų pavėžėjimui kaina nedidės. 

NUSPRĘSTA. Pritarti sprendimo projektui (sprendimas Nr. T-244).


BALSAVO: „už“ – 15, „susilaikė“ - 6.

Iš posėdžių salės išėjo tarybos narys Valdas Stankūnas. Toliau posėdyje dalyvauja 20 tarybos narių. 

9. SVARSTYTA. Turto perdavimo klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-245).


BALSAVO: „už“ – 20 (vienbalsiai).

10. SVARSTYTA. Premijų skyrimo abiturientams klausimai. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

Violeta Simonavičienė. Jau ne pirmi metai, kai svarstomas toks sprendimo projektas. Prašau, siūlau ir noriu, kad ne tik gerai išlaikiusiems egzaminus abiturientams būtų skiriama premija, bet būtų paskatinti ir 100 balų surinkę vaikų mokytojai. Nežinau, kodėl sunku parodyti pagarbą žmonėms, kurie dirba. 


Juozas Bertašius. Siūlau surasti pagrindinius kriterijus pagal kuriuos būtų galima įvertinti visus mokytojus. Galbūt korepetitorius buvo didžiausias vedlys gauti 100 balų, o gal tai buvo mokytojos indėlis vaikui mokantis 1-4 klasėse. Mes apie tai galvojame, tačiau skiriant premiją vienam mokytojui galime supykdyti kitus mokytojus. Reikia ieškoti kriterijų ir, kad jie būtų teisingi visų atžvilgiu. 


Į posėdžių salę grįžo tarybos narys Valdas Stankūnas. Toliau posėdyje dalyvauja 21 tarybos narys. 


Aušrelė Pukinskienė. Jeigu bus peržiūrimos tvarkos, tai siūlau atsižvelgti į tai, kad tas pats asmuo gavęs 100 balų už kitus dalykus gauna ženkliai mažiau už 25. Galbūt reikėtų diferencijuoti premijas.  Vaikams, kurie gavę baigimo pažymėjimus su pagyrimu, galbūt yra labiau nusipelnę nes jų balai yra virš 86 balų, negu tas vienas 100 balų, nes išvedus vidurkį jis siekia vos 50.    


NUSPRĘSTA. Pritarti sprendimo projektui (sprendimas Nr. T-246).


BALSAVO: „už“ – 20, „nedalyvavo balsavime“ - 1.

11. SVARSTYTA. Gelgaudiškio „Šaltinio“ specialiojo ugdymo centro nuostatų patvirtinimo klausimas.


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-247).


BALSAVO: „už“ – 20, „nedalyvavo balsavime“ - 1.

12. SVARSTYTA. Šakių rajono Kriūkų mokyklos-daugiafunkcio centro nuostatų patvirtinimo klausimas.


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-248).


BALSAVO: „už“ – 21 (vienbalsiai).

13. SVARSTYTA. Šakių lopšelio-darželio „Berželis“ nuostatų patvirtinimo klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas. 

NUSPRĘSTA. Pritarti sprendimo projektui (sprendimas Nr. T-249).


BALSAVO: „už“ – 21 (vienbalsiai).

14. SVARSTYTA. Pritarimo elektroninio dienyno naudojimui Šakių lopšelyje-darželyje „Berželis“ klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-250).


BALSAVO: „už“ – 21 (vienbalsiai).

15. SVARSTYTA. Socialinės paramos mokiniams tvarkų aprašų patvirtinimo klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas. Vyriausybės atstovo Marijampolės apskrityje tarnybos siūlymu iš Kreipimosi dėl socialinės paramos mokiniams tvarkos aprašo siūlome išbraukti 11 punktą. 



NUSPRĘSTA. Pritarti sprendimo projektui su pataisomis Kreipimosi dėl socialinės paramos mokiniams tvarkos apraše (sprendimas Nr. T-251).


BALSAVO: „už“ – 19, „susilaikė“ - 2.

16. SVARSTYTA. Rajono savivaldybės tarybos 2016 m. vasario 18 d. sprendimo Nr. T-51 „Dėl rajono savivaldybės 2016 m. biudžeto patvirtinimo“ dalinio pakeitimo ir papildymo klausimas. 


Pranešėja Egidija Grigaitienė, Biudžeto ir turto skyriaus vedėja. Pagal VšĮ Šakių ligoninė vadovo prašymą 21,14 tūkst. Eur iš Regioninės plėtros ir bendruomeninių iniciatyvų programos perkeliamos į Sveikatos apsaugos programą (nevykdant projekto „VšĮ Šakių ligoninė. Saulės vandens šildymo sistemos įrengimas“, lėšos nukreipiamos pandusų įrengimui). Projektą atsisako vykdyti nes mažas finansavimas, t.y., vietoj planuotų apie 183 000 Eur skiriama tik apie 20 000 Eur. 


Laurynas Suodaitis. Atkreipiu dėmesį, kad taryboje taikomi dvigubi standartai. Pandusų statyba ligoninėje jau prasidėjo, o mes tik dabar svarstome šio objekto finansavimo klausimą. Nepamirškime plačiai nuskambėjusio Kukarskės globos namų atvejo. Manau, kad Ūkio komitetas turėtų pasiaiškinti, kodėl vieniems mes už tai duodame pastabų, o į kitus net nekreipiame dėmesio. 


Egidija Grigaitienė. Kai buvo rengiamas sprendimo projektas dėl 2016 metų biudžeto komitetuose buvo aptarta, kad lėšos bet kokiu atveju atiteks VšĮ Šakių ligoninei. Jeigu nebus vykdomas projektas lėšos bus nukreipiamos neįgaliųjų aplinkos pritaikymui. Manau, kad tai yra finansavimas tik iš dalies. Taryba visa tai apsprendusi vasario mėnesį. 


Laurynas Suodaitis. Kas būtų jeigu taryba netvirtintų šių pinigų šiam objektui. Reiktų pagalvoti tik apie tai, kodėl mes vienus už tokius dalykus baudžiame, o kitus ne. 


Egidija Grigaitienė. Kadangi tai prisidėjimas tik iš dalies, tai jiems reikėtų padaryti viską iš savo lėšų.  

NUSPRĘSTA. Pritarti sprendimo projektui (sprendimas Nr. T-252).


BALSAVO: „už“ – 19, „susilaikė“ - 2.

17. SVARSTYTA. Rajono savivaldybės 2015 metų metinių ataskaitų rinkinių patvirtinimo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-253).


BALSAVO: „už“ – 21 (vienbalsiai).

18. SVARSTYTA. Negyvenamųjų patalpų, esančių Šakiuose, Bažnyčios g. 37, nuomos viešojo konkurso būdu klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-254).


BALSAVO: „už“ – 21 (vienbalsiai).

19. SVARSTYTA. Negyvenamųjų patalpų, esančių Griškabūdžio seniūnijoje, Patašinės kaime, Alyvų g. 9, nuomos viešojo konkurso būdu klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-255).


BALSAVO: „už“ – 20, „susilaikė“ - 1.      

20. SVARSTYTA. Negyvenamųjų patalpų, esančių Kudirkos Naumiesčio seniūnijoje, Būblelių kaime, Nopaičio g. 7, nuomos viešojo konkurso būdu klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-256).


BALSAVO: „už“ – 21 (vienbalsiai).

21. SVARSTYTA. Negyvenamųjų patalpų, esančių Kudirkos Naumiesčio seniūnijoje, Totorviečių kaime, Alyvų g. 10-3, nuomos viešojo konkurso būdu klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-257).


BALSAVO: „už“ – 21 (vienbalsiai).

22. SVARSTYTA. Negyvenamųjų patalpų, esančių Šakių seniūnijoje, Prūselių kaime, Miško g. 4, nuomos viešojo konkurso būdu klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-258).


BALSAVO: „už“ – 21 (vienbalsiai).

23. SVARSTYTA. Savivaldybės būsto, esančio Šakių seniūnijoje, Naudžių kaime, Naudžių g. 12-2, nuomos Žydrūno Petravičiaus šeimai klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-259).


BALSAVO: „už“ – 21 (vienbalsiai).

24. SVARSTYTA. Savivaldybės būsto, esančio Kudirkos Naumiestyje, Vytauto g. 47-8, nuomos Auksės Lebednikienės šeimai klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-260).


BALSAVO: „už“ – 21 (vienbalsiai).

25. SVARSTYTA. Savivaldybės būsto, esančio Šakiuose, Bažnyčios g. 21-30, nuomos Daivos Steputienės šeimai klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-261).


BALSAVO: „už“ – 21 (vienbalsiai).

26. SVARSTYTA. Savivaldybės būsto, esančio Šakiuose, Šaulių g. 2-20, nuomos Tomui Girdžijauskui klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-262).


BALSAVO: „už“ – 20, „susilaikė“ - 1.

27. SVARSTYTA. Savivaldybės būsto, esančio Šakiuose, Kęstučio g. 21-6, nuomos Nijolės Matukynienės šeimai klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-263).


BALSAVO: „už“ – 21 (vienbalsiai).

28. SVARSTYTA. Panaudos sutarties su asociacija Veršių bendruomenės centru nutraukimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-264).


BALSAVO: „už“ – 21 (vienbalsiai).

29. SVARSTYTA. Negyvenamųjų patalpų ir kito ilgalaikio ir trumpalaikio materialiojo turto, esančio Sintautų seniūnijoje, Veršių kaime, Mokyklos g. 2, perdavimo asociacijai Veršių bendruomenės centrui pagal panaudos sutartį klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-265).


BALSAVO: „už“ – 21 (vienbalsiai).


30. SVARSTYTA. Turto perdavimo rajono savivaldybės biudžetinėms įstaigoms klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-266).


BALSAVO: „už“ – 21 (vienbalsiai).


31. SVARSTYTA. Rajono savivaldybės tarybos 2012 m. vasario 29 d. sprendimo Nr. T-60 „Dėl negyvenamųjų patalpų, esančių Šakių rajone, perdavimo laikinai neatlygintinai valdyti ir naudotis rajono biudžetinėms įstaigoms“ priedo dalinio pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja.   


NUSPRĘSTA. Pritarti sprendimo projektui (sprendimas Nr. T-267).


BALSAVO: „už“ – 21 (vienbalsiai).


32. SVARSTYTA. Rajono savivaldybės tarybos 2014 m. sausio 30 d. sprendimo Nr. T-25 „Dėl gyventojų telkimo visuomenei naudingai veiklai atlikti tvarkos aprašo tvirtinimo“ dalinio pakeitimo klausimas. 


Pranešėja Leonora Pocevičiūtė, Socialinės paramos skyriaus vedėja.


NUSPRĘSTA. Pritarti sprendimo projektui (sprendimas Nr. T-268).


BALSAVO: „už“ – 21 (vienbalsiai).


33. SVARSTYTA. Kukarskės globos namų socialinės globos kainos patvirtinimo klausimas. 


Pranešėja Leonora Pocevičiūtė, Socialinės paramos skyriaus vedėja.

Juozas Bertašius. Po komitetų nuspręsta, kad galutinė siūloma kaina asmenims su sunkia negalia – 670,00 Eur, senyvo amžiaus bei asmenims su negalia – 470,00 Eur. 


Leonora Pocevičiūtė. Sprendimo projekto priambolėje siūlau išbraukti žodžius „atsižvelgiant į Centralizuoto savivaldybės vidaus audito skyriaus išvadas“, nes to rašyti sprendime negalime. 


Juozas Bertašius. Auditoriaus išvada yra besąlygiška ir padaryti skaičiavimai pagal nustatytą tvarką. 

Romas Pukinskas. Ar buvo tikslingos audito išvados, nes praeito Ūkio komiteto posėdžio metu vedėja ir administracijos direktorius patikimo, kad tarybos posėdyje priimti klausimą galima. 


Evaldas Sniečkus. Pagrindas sprendimo priėmimui yra skyriaus derinimas. Auditas tikrina, tačiau jis nedalyvauja sprendimų priėmime. Prieš tai auditas buvo išsakęs pastabas, kad kaina neatitiko skaičiavimo. Liepos 13 d. pateikus audito išvadas buvo pateikta išvada, kad skyrius kainą suderino ir kainą galima tvirtinti. 


NUSPRĘSTA. Pritarti sprendimo projektui (sprendimas Nr. T-269).


BALSAVO: „už“ – 20, „susilaikė“ - 1.


34. SVARSTYTA. Pritarimo dalyvauti projekte „Bendruomeninių šeimos namų steigimas Šakių rajone“ klausimas. 


Pranešėja Leonora Pocevičiūtė, Socialinės paramos skyriaus vedėja. Atsižvelgiant į Ūkio komiteto pastabą siūloma patikslinti projekto pavadinimą numatant, kad tai nes steigimas, o veikla. 

NUSPRĘSTA. Pritarti sprendimo projektui sprendimo pavadinimą išdėstant taip: „Dėl pritarimo dalyvauti projekte „Bendruomeninių šeimos namų veikla Šakių rajone“ (sprendimas Nr. T-270).


BALSAVO: „už“ – 21 (vienbalsiai).

35. SVARSTYTA. Atstovų delegavimo į Labdaros ir paramos fondo Šešupės Euroregiono Šakių biuro valdybą klausimas.


Pranešėjas Vitas Girdauskas, Regioninės plėtros skyriaus vedėjas.

Juozas Bertašius. Koalicijos posėdžio metu buvo nutarta į sprendimo projektą įtraukti tarybos narę Ireną Haase.  


Romas Pukinskas. Kiek padidės balsų balsavimo teisė padidinus žmonių skaičių? Ar kiek Šakiai turėjo balsų teisės tiek ir liks, nesvarbu, kad mes padidinsime žmonų skaičių. 


Juozas Bertašius. Manau, kad rajonui bus naudinga, kai atstovaus daugiau tarybos narių ir taip bus daugiau balsų. 



NUSPRĘSTA. Pritarti sprendimo projektui papildant projektą žodžiai „Ireną Haase“ (sprendimas Nr. T-271).


BALSAVO: „už“ – 20, „susilaikė“ - 1.

36. SVARSTYTA. Pritarimo projektui „Panemunių parkų ekologinio (pažintinio) turizmo ir viešojo aktyvaus poilsio infrastruktūros tvari plėtra“ klausimas.


Pranešėjas Vitas Girdauskas, Regioninės plėtros skyriaus vedėjas.


NUSPRĘSTA. Pritarti sprendimo projektui (sprendimas Nr. T-272).


BALSAVO: „už“ – 21 (vienbalsiai). 

37. SVARSTYTA. Pritarimo įgyvendinti Lietuvos kaimo plėtros 2014-2020 metų programos projektus Barzdų, Griškabūdžio, Kriūkų, Lekėčių, Plokščių, Sudargo, Slavikų, Žvirgždaičių kaimo vietovėse klausimas.


Pranešėjas Vitas Girdauskas, Regioninės plėtros skyriaus vedėjas. Sprendimo projekto 2 punkte buvo praleista Lekėčių seniūnija, kuriai Europos Sąjungos ir savivaldybės lėšų planuojama skirti 171.774,96 Eur. 

Irena Haase. Projekte pasigendu kitų seniūnijų kaimiškų vietovių, t.y, Sintautų, Lukšių, Kidulių, Kudirkos Naumiesčio, Gelgaudiškio. Manau, kad kai Regioninės plėtros komitetas svarstė šį klausimą 2015 m. lapkričio 24 d. šios vietovės turėjo būti svarstytos. Kodėl mes iš jų atimame galimybę turėti vaikų žaidimo ar sporto aikšteles bei poilsines vietoves?  Projekte rašome tik tai, ką siūlė Regioninės plėtros komitetas. Taip pat su Regioninės plėtros komiteto priimtu nutarimu, dėl kriterijų nustatymo, nei vienas komitetas nebuvo supažindintas. Taip iš mūsų buvo atimta galimybė diskutuoti šiuo klausimu bei siūlyti kitas kaimiškas vietoves ar kriterijus. Šiuo klausimu aš nebalsuosiu, nes manau, kad kitos vietovės yra nuskriaustos. 


Juozas Bertašius. Dėl viešinimo, tai noriu pasakyti, kad visi komitetų posėdžių protokolai yra viešinami. 


Vitas Girdauskas. Svarstant buvo sprendžiama ar reikia skirti lėšų toms vietovėms, kurios jau yra gavusios. Tačiau buvo atmestos tos vietovės, kurios jau gavo arba gauna šiais metais lėšų, kad būtų proporcingas investavimas į vietoves. Pirmiausiai buvo pasirinkti tik seniūnijų centrai, kad neišbarstyti lėšų. Antras kriterijus buvo atsižvelgiant į tai, ką tos vietovės jau yra gavusios. Į Sintautus, Kidulius, Gelgaudiškį jau esame investavę. 


Laurynas Suodaitis. Šiuo metu susikoncentruojame į vietoves, o ne į prioritetus į kuriuos reikėtų investuoti. Ne kartą esame diskutavę, kad sudedame daug lėšų į medžių ir šakų pjaustymą bet ne į tuos dalykus, kurie rajonui atneš realią naudą. Siūlau labiau žiūrėti į projektus, o ne į vietoves.  


Iš posėdžių salės išėjo tarybos narė Rima Rauktienė. Toliau posėdyje dalyvauja 20 tarybos narių. 

Vitas Girdauskas. Tai yra tik pirmas žingsnis, kurio metu patvirtinamos vietoves. Rugsėjo mėnesį bus pateikti projektai, kuriuose bus kalbama, ką planuoja seniūnijos daryti. 


Laurynas Suodaitis. Investuokime į erdves, o ne į šaligatvius, kuriais galbūt niekas nevaikščios. 


Bernardinas Petras Vainius. Pritariu, kad reikia investuoti ten, kur bus nauda. Mes daugeliu atvejų investuojame, darome darbus, bet nežiūrime kas bus toliau ir kokia bus pridėtinė nauda pritraukiant jaunimą ir žmones. 


Irena Haase. Projekto aiškinamajame rašte nurodytos seniūnijos. Tad jeigu bus projektai tai lėšos bus nukreiptos būtent nurodytoms seniūnijoms?  


Vitas Girdauskas. Taip. 


Irena Haase. Pasakykite kas yra padaryta Skaistakaimyje, kiek investuota lėšų? Kas padaryta Gotlybiškiuose? Tokių kaimų yra daug, kuriuose yra gyventojų ir vaikų bet investicijos į juos neateina. Akcentuojamas tik Gelgaudiškis, Kudirkos Naumiestis ir Sintautai, tačiau jie turi ir kaimų. Investicijos eina tik į tam tikrus objektus ir į tam tikras seniūnijas. Manau, kad dalyvauti turėtų visi. 


Juozas Bertašius. Kudirkos Naumiestis, Gelgaudiškis ir Lukšiai gauna apie po 1 mln. Eur tikslinių lėšų, kurios negali būti perkeltos į kaimo vietoves. Darbai turi būti daromi mieste ar miestelyje. Daugiausiai investicijų skirta Sintautams, kur yra grojantys fontanai ir pan. Darau tokią išvadą, kad prisipilame mašiną grūdų ir važiuojame po rajoną barstydami po saują. Ar bus galima ką nors padaryti iš tiek mažai lėšų? Praktiškai nebus ką ir daryti. Yra miesteliai, kurie nėra gavę investicijų. Tarkim Lekėčiai nėra gavę savivaldybės investicijų, ten tik privataus verslo investicijos. Griškabūdis taip pat nėra gavę investicijų. 

Vitas Girdauskas. Yra geras pasiūlymas koncentruotis tik į seniūnijų centrus. Žinoma, galima barstyti po truputį. Yra apie 80 miestelių vietovių į kurias būtų galima investuoti. Padalintume po 10 000 Eur tai, manau, patenkintų nebūtų. Regioninės plėtros komiteto buvo nutarta, kad investuojame tik į seniūnijos centrą. Šio sprendimo esmė yra apsisprendimas dėl vietovės ir, ar tik seniūnijos centre ar ir seniūnijos miesteliuose. Konkretumas, ką seniūnijos galės daryti, bus pateiktas vėliau. 


Vaidas Balčiūnas. Mūsų komitetas parinkome kriterijus ir pateikėme administracijai pasiūlymus, kuriais vadovaujantis būtų galima daryti lėšų skirstymą. Nusprendėme koncentruotis į seniūnijų centrus nebarstant lėšų po kaimelius. Taip pat įvertinome seniūnijų centrų perspektyvas. Kriterijai yra nukreipti į gimstamumą, gyvenimo pokyčius, nedarbo lygį ir pan. Mūsų tikslas, kad rajone būtų patrauklūs ir rajono centrai. Kas bus daroma konkrečiose vietovėse, tai yra vietos bendruomenės apsisprendimas. Jeigu mes matome, kad bendruomenės investuoja ne į ten kur labiaus reikia, tai mes, tarybos nariai, galime dalyvauti diskusijose ir bendruomenei įrodyti, kas yra perspektyviau. Dalyvaukime. 


Laurynas Suodaitis. Mes kas mėnesį nepervedame konkrečiai parduotuvei pinigų, o tik po to einame išsirinkti produktus. Raginu, kad šiandien būtų priimtas principinis sprendimas, kad lėšas skiriame ne vietovėms, o konkrečiai projektams pagal prioritetą ir pagal jų ekonominę ir pridėtinę vertę visam rajonui, o ne konkrečiai vietovei. 


Romas Pukinskas. Blogiausia ne tai, kad važiuosime ir barstysime po rajoną grūdus, o tai, kad visiškai niekas nesisieja su strategija. Nėra tarpinių ataskaitų, koregavimo. Finansų ministrė pasakė gerą frazę, kad rajonuose trūksta fantazijos, be trinkelių daugiau nieko neįsivaizduojama. Jeigu mes nekursime darbo vietų, tai mūsų perspektyva labai trumpa. Kaip visus šiuos dalykus susieti į vientisą dokumentą, kad būtų galima suprasti. Nes šiai dienai niekas net nežino, kokie objektai patenka į investicijų valstybės programą. 


Juozas Bertašius. Manau, kad didžiausia problema yra informacijos nepateikimas ir nežinojimas kas vyksta. 


Vitas Girdauskas. Bendruomenės kartu su seniūnaičiais jau yra svarstę ir tas svarstymas vos ne metai  laiko vyksta. Tačiau, manau, kad prieš pateikiant, jeigu atsirinksite šias vietoves, projektus apie jų svarstymą turėtų būti informuota visuomenę, kad visi galėtų dalyvauti. Kiekviena seniūnija rengdama projektinį pasiūlymą turės parodyti, kokį strateginio plano punktą ji atitinka. Be atitikimo strateginiam planui pasiūlymai nebus priimami. 

Edgaras Pilypaitis. Kad pinigai būtų panaudoti racionaliai, galbūt reikia sudaryti darbo grupę, kad viskas būtų susieta su strateginiu planu bei išspausta maksimali nauda. Darbo grupė turėtų ne tik kontroliuoti, bet padėti bendruomenėms kažką daryti ir konsoliduoti tam tikrus dalykus, nes mes labai daug turime tų pačių dalykų pamėtytų po truputėlį. 


NUSPRĘSTA. Pritarti sprendimo projektui 2 punkte įrašant „Lekėčių sen. – 137.419,97 Eur“ (sprendimas Nr. T-273).


BALSAVO: „už“ – 15, „prieš“ – 2, „susilaikė“ - 3.
***


Laurynas Suodaitis. Savivaldybės interneto svetainėje yra visų savivaldybės administracijos darbuotojų elektroniniai pašto adresai. Ar visi savivaldybės administracijos darbuotojai skaito elektroninį paštą? Siūlau protokolinį nutarimą, kad kiekvienam administracijos darbuotojui atsiuntus elektroninį laišką būtų išsiųstas elektroninis atsakymas patvirtinantis, kad laiškas yra gautas ir per kiek laiko, pagal administracijos darbo reglamentą, jis bus atsakytas.


Evaldas Sniečkus. Negaliu atsakyti ar visi darbuotojai skaito elektroninį paštą. Tačiau, jeigu yra sukurtas elektroninis paštas, tai jis sukurtas, kad juo naudotis. Dėl bendravimo ir atsakymo, tai jeigu yra oficialus dokumentas, reikėtų laišką parašyti oficialiu administracijos pašto adresu. Tada raštas bus užregistruotas dokumentų valdymo sistemoje ir per nustatytą laiką bus pateiktas atsakymas.   


NUTARTA. Savivaldybės administracijos darbuotojų pašto dėžutėse nustatyti parametrus, kad administracijos darbuotojui asmuo pateikęs laišką gautų atsakymą, kad laiškas yra gautas ir bus atsakytas pagal administracijos darbo tvarkoje numatytus terminus. 
***


Romas Pukinskas. Buvo užsiminta, kad dėl projekto „Dėl Šakių Garbės piliečio vardo suteikimo nuostatų patvirtinimo“ bus sudaryta darbo grupė. Šis projektas buvo parengtas mano iniciatyva, tačiau buvo paprašyta šio klausimo neteikti, nes buvo pažadėta, kad šio projekto bus pateiktas alternatyvinis projektas. Šis dokumentas parengtas nenurašius jį iš interneto, o apsilankius 4 savivaldybėse. Buvo surinkta labai daug medžiagos. Sutinku, kad tai gali kelti aistras, nes yra daug tokių sprendimų dėl partijų įtraukimo, kurios daugiau laimėjo ar pan. Suprantu, kad šis dalykas negali visiems patikti, todėl priimu šį iššūkį, kad bus rengiamas alternatyvinis variantas. Analizuodamas korupcijos pareiškimo galimus požymius, radau daug faktų iš kurių vienas - viešumo trūkumas. Visiškai neviešai vyksta Garbės piliečio vardo suteikimo procedūra, kada idėja kažkam suteikti piliečio vardą atsiranda savivaldybės kabinetuose ir taryboje labai lengvai patvirtinama. Pagal senąją tvarką Švietimo, kultūros ir sporto komitetas spalio mėnesį svarstė kam teikti Garbės piliečio vardą, tačiau jame dalyvavo tik 3 komiteto nariai iš 5. Svarstomas klausimas rutinine tvarka. Į svarstymą neįtrauktos visuomeninės organizacijos. Ar darbo grupė jau yra sudaryta?  

Juozas Bertašius. Darbo grupė jau yra sudaryta. 


Iš posėdžių salės išėjo tarybos narė Aušrelė Pukinskienė. Toliau posėdyje dalyvauja 19 tarybos narių. 


Edgaras Pilypaitis. Nebuvo taip, kad visi Garbės piliečiai buvo patvirtinti mašinaliai jų net nesvarstant. Jeigu buvo tokių piliečių dėl kurių nekilo klausimų, tai todėl ta procedūra ir nebuvo tokia ilga. Tačiau, buvo tokių posėdžių, kurių metu buvo nepritarta kandidatūrai ir jie nebuvo teikiami svarstyti tarybai. 

Juozas Bertašius. Sveikintina tokia iniciatyva. Šiai dienai mes rajone jau turime 11 Garbės piliečių. 
***


Bernardinas Petras Vainius. Ar galime šiandien protokoliniu sprendimu įpareigoti Šakių seniūniją uždaryti mūsų Šakių miesto gėdą t.y, Šakių miesto viešąjį tualetą.


Juozas Bertašius. Kol atsiras miesto tualetas, kuris numatytas prie skvero pastate, kuriame buvo pardavinėjamos sėklos, tualetu bus siūloma naudotis savivaldybės administracijos pastate pirmajame aukšte. Uždarius viešąjį tualetą galima pastatyti ir biotualetus.  


NUTARTA. Rekomenduoti Šakių seniūnijai uždaryti Šakių miesto viešąjį tualetą ir sudaryti galimybę tualetu naudotis įrengiant biotualetą ar pan. 
***

Mindaugas Tarnauskas. Ilgai laukėme. Nesulaukėme. Deja. Praėjęs savivaldybės tarybos posėdis ir tai kas vyko vėliau iš tiesų nuskambėjo garsiai. Nesiėmiau vertinti ar kaltinti tuomet, nesiimsiu ir dabar. Visgi labiausiai nustebimo tiek  mero, tiek kai kurių tarybos narių sekęs elgesys toliau. Gyvenime suklystame ir klaidų padarome visi, bet yra gerokai svarbiau kaip elgiamės po to. Ne, necenzūriniai žodžiai labiausiai liūdina, o liūdina tai, po to sekęs veidmainiavimas ir visuomenės klaidinimas. Tad tenka tik pripažinti, kas sąžiningumo, padorumo ir elementarios etikos yra nedaug, kai neigi tuos dalykus, kurie yra akivaizdūs. Bet lai tai lieka kiekvieno sąžinei, nes žmonės pamatė ir, manau, tai atitinkamai įvertins. Visgi manau, kad tiek meras, tiek jo pavaduotojas viešojoje erdvėje spekuliavo, kad parodyta vaizdo medžiaga, kuri visiems puikiai žinoma, galimai yra netikra. Perskaitysiu raštą, kurį pasirašo Vilius Blauzdavičius TV3 grupės TV6 kanalo prodiuseris, taip pat profesionalus operatorius ir montuotojas. „Peržiūrėjęs 2016 m. birželio 23 d. Šakių rajono savivaldybės tarybos posėdžio vaizdo įrašą, kuris patalpintas Šakių rajono savivaldybės interneto puslapyje sakiai.lt ir youtube.com interneto svetainėje bei birželio 30 d. socialiniame tinkle įkeltą Lietuvos televizijose parodytą šio vaizdo įrašo iškarpą, darau išvadą, kad jis yra autentiškas ir jame nėra sufabrikuoto ar kitaip pakeisto garso takelio. Youtube.com interneto svetainė yra didžiausia pasaulyje vaizdo įrašo talpykla į ją įkelti vaizdo įrašai negali būti koreguojami. Vaizdo įrašą ištrynus ir jį patalpinus iš naujo keistųsi vaizdo įrašo nuoroda. Vaizdo įrašo nuoroda nesikeitė, todėl atsakingai galiu pareikšti, kad minėtas vaizdo įrašas nėra keistas ar kitaip koreguotas“. Tad tikiuosi, kad daugiau nekils jokių absurdiškų spekuliacijų šia tema, o politikai daugiau paisys tiek padorumo, tiek pavyzdingumo principų dėl savo kolegų ir dėl žmonių, kurie juos palaiko. 


Juozas Bertašius. Garsiai nebuvo pasakytas nei vienas mano žodis, kurie ten yra atsiradę. Aš niekur nieko nespekuliavau. Ramiai visa tai priėmiau ir jeigu pašnibždomis savo mintis išreiškiau pats sau, tai nereiktų tvirtinti, kad tai buvo pasakyta garsiai. Manau, kad savo veiksmais aš padariau tai, ką reikėjo padaryti. Aš nežaidžiau, nespekuliavau ir jums jokių priekaištų nereiškiau. Kad savo minčių negalima reikšti tyliai, tai jų negalima reikšti niekaip. Aš tai jau įsitikinau. Salėje garsiai aš nepasakiau nei vieno necenzūrinio žodžio. Jeigu man mintys susiliejo su negerom mintim aš atsiprašiau visų, o tuo tarpe ir jūsų. 

Edgaras Pilypaitis. Niekada neimu pagrindu to, kas yra pacituojama viešojoje erdvėje. Tačiau ir tai peržiūrėjus gerb. Mindaugai niekur spaudoje nebuvo mano išsireiškimo apie suklastotus įrašus. Etikos komisijos posėdyje buvau pareiškęs ir dabar čia visiems jums girdint galiu pasakyti ir pakartoti, kad čia sėdėdamas tų mero žodžių negirdėjau. Jeigu aš to negirdėjau, tai aš tai ir pasakiau. 


Eglė Dragūnaitytė. Pasaulis pasikeitė. Mes facebook valgom, draugaujam, grožimės vienas kitu ir atsiprašom. Gerbiamas meras atsiprašė facebook...


Juozas Bertašius. Atsiprašymas buvo ir savivaldybės interneto puslapyje. 


Eglė Dragūnaitytė. Tai yra tik mažas stebuklingas žodis. Visi klystam ir dar ne tokias klaidas darom. Kadangi tai buvo šioje salėje, šioje erdvėje ir nesvarbu girdėjome ar ne.  Tereikia tik vieno, nesakyti, kad aš jau atsiprašiau, o pasakyti tik vieną stebuklingą žodį. Tad labai raginčiau ir viskas pasibaigtų.


Juozas Bertašius. Nežinau, kas mane privertė mintyse pavartoti necenzūrinį žodį, bet atsiprašau visų jūsų, visos bendruomenės ir žmonių, kuriuos pažystu ar ne. Ačiū jeigu mane supratote.     

Posėdžio pirmininkas




Juozas Bertašius

Posėdžio sekretorė




Inga Kanapeckienė

